

9. pielikums 
Atklāta konkursa “Pārtikas produktu piegāde VSIA “Bērnu psihoneiroloģiskā slimnīca “Ainaži”” 
atbilstoši zaļā publiskā iepirkuma kritērijiem 2026. gadā”, nolikumam 

IEPIRKUMA LĪGUMS Nr. [•] 
par pārtikas produktu piegādi VSIA “Bērnu psihoneiroloģiskā slimnīca “Ainaži””
atbilstoši zaļā publiskā iepirkuma kritērijiem 2026. gadā

Ainažos
Datumu skatīt dokumenta elektroniskajā laika zīmogā

Valsts sabiedrība ar ierobežotu atbildību “Bērnu psihoneiroloģiskā slimnīca “Ainaži””, reģistrācijas Nr. 44103017181, juridiskā adrese: Valdemāra iela 46, Ainaži, Limbažu novads, LV-4035 (turpmāk – Pasūtītājs), kuras vārdā rīkojas tās valdes locekle Mārīte Liepiņa-Bērziņa, no vienas puses, un

[•], reģistrācijas Nr. [•], juridiskā adrese [•], (turpmāk – Piegādātājs) kura vārdā rīkojas tā valdes loceklis [•], no otras puses (abi kopā turpmāk – Līdzēji, katrs atsevišķi – Līdzējs),

[bookmark: _Hlk59604450]pamatojoties uz Pasūtītāja rīkotā atklāta konkursa “Pārtikas produktu piegāde VSIA “Bērnu psihoneiroloģiskā slimnīca “Ainaži”” atbilstoši zaļā publiskā iepirkuma kritērijiem 2026. gadā”, iepirkuma identifikācijas Nr. BPNS AINAŽI 2026/2, (turpmāk – Atklāts konkurss) rezultātiem par iepirkuma priekšmeta <attiecīgās daļas numurs un nosaukums>, savstarpēji vienojoties noslēdz šādu līgumu (turpmāk – Līgums):

1. Līguma priekšmets

1.1. Pasūtītājs pērk, bet Piegādātājs pārdod un piegādā pārtikas produktus <attiecīgās iepirkuma priekšmeta daļas pārtikas produkti> (turpmāk – Prece) Valdemāra ielā 46, Ainažos, Limbažu novadā saskaņā ar Piegādātāja iesniegto Tehnisko un finanšu piedāvājumu (turpmāk – Piedāvājums) (1. pielikums) un Līguma noteikumiem.
1.2. Pasūtītājs un Piegādātājs vienojas, ka Piedāvājumā norādītais Preču apjoms ir maksimālais plānotais piegādājamais apjoms attiecīgajai daļai. Pasūtītājam ir tiesības Līguma darbības laikā neizmantot visu Piedāvājuma norādītās Preces vai Preču kopējo apjomu attiecīgajai daļai. Atbilstoši Pasūtītāja faktiskajai nepieciešamībai Preču apjoms par Preču pozīcijām var tikt mainīts un Preces savstarpēji aizvietotas atkarībā no tā kādas Preces Pasūtītājam faktiski būs nepieciešamas.

2. Līgumcena un norēķinu kārtība

2.1. Preces 1 (vienas) vienības cena ir norādīta Līguma 1. pielikumā. Šajā cenā ir iekļauta Preces vērtība, iepakojuma, piegādes, personāla, trūkuma novēršanas, transporta un izkraušanas izmaksas, nodokļi (izņemot pievienotās vērtības nodokli (turpmāk – PVN)), nodevas un citas izmaksas, kas saistītas ar Preci un tās piegādi.
2.2. Līgumcena par plānoto Preces piegādes apjomu kopā bez PVN ir [•] EUR ([•] euro un [•] centi) (turpmāk – Līgumcena). PVN likme līgumā netiek fiksēta. Rēķina izrakstīšanas brīdī tiks piemērota tajā dienā spēkā esošā PVN likme, un attiecīgā PVN summa tiks norādīta rēķinā.
2.3. Pasūtītājs samaksu par piegādāto un saņemto Preci Piegādātājam veic ne vēlāk kā 15 (piecpadsmit) darba dienu laikā no preču pavadzīmes/rēķina saņemšanas un parakstīšanas dienas uz Piegādātāja kredītiestādes norēķinu kontu, kas norādīts Līgumā un parakstītajā preču pavadzīmē/rēķinā.
2.4. Piegādātājs sagatavo un iesniedz Pasūtītājam e-rēķinu[footnoteRef:1] par veiktajām Preču piegādēm. E‑rēķins tiek sagatavots kā strukturēts elektronisks rēķins (XML formātā). Puses apstiprina, ka šādi sagatavots e-rēķins ir derīgs bez paraksta un tiek nosūtīts elektroniski, kā primāro rēķina saņemšanas kanālu izmantojot e-adresi: X bet kā sekundāro – uz e-pasta adresi: ervins.balodis@ainazuslimnica.lv.	Comment by Ritvars Purmalis: Nepieciešams precizēt! [1:  E-rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam NE 16931-1 atbilstošo sintakšu saraksts”.] 

2.5. Par samaksas dienu tiek uzskatīta diena, kad Pasūtītājs veicis naudas pārskaitījumu par saņemto Preci uz Piegādātāja kredītiestādes norēķinu kontu, ko apliecina attiecīgs maksājuma uzdevums.
2.6. Pasūtītājs maksā tikai par kvalitatīvām un Līguma noteikumiem atbilstošām/atbilstoši un savlaicīgi piegādātām Precēm.
2.7. Preču atsevišķo partiju vērtību kopsumma visai daļai nedrīkst pārsniegt Līgumcenu, izņemot Līguma 8. nodaļā paredzētajos gadījumos.

3. Līdzēju saistība

3.1. Piegādātāja saistības:
3.1.1. Piegādātājs apņemas veikt savlaicīgu Preces piegādi pēc Pasūtītāja pieprasījuma;
3.1.2. Piegādātājs nodrošina Preces atbilstību Līguma noteikumiem, Latvijas Republikas un Eiropas Savienības normatīvajos aktos noteiktajām kvalitātes, nekaitīguma un marķēšanas prasībām, tirdzniecības standartiem un vispāratzītām kvalitātes prasībām;
3.1.3. Piegādātājs apņemas piegādāt Preci kopā ar visiem nepieciešamajiem dokumentiem (Preču pavadzīmes/rēķinus, atbilstības un kvalitātes sertifikātu kopijas, kontroles institūciju izsniegtu sertifikātu kopijas par konkrētā pārtikas produkta, kurš Piedāvājumā norādīts, ka tas ražots atbilstoši nacionālajā pārtikas kvalitātes shēmas (turpmāk – NPKS) vai bioloģiskās lauksaimniecības (turpmāk – BL), vai kā lauksaimniecības produktu integrētās audzēšanas (LPIA) prasībām un metodēm atbilstošu Preci);
3.1.4. Piegādātājs, ja tas pats nav BL vai NPKS, vai LPIA prasībām atbilstošu produktu ražotājs vai audzētājs, attiecībā uz Precēm, kas atbilst minētajām prasībām, apņemas uzturēt spēkā Piedāvājumā iesniegto ražotāju un audzētāju sarakstu (tajā skaitā, ražotāju un audzētāju kontaktinformāciju) un ražotāju vai audzētāju noslēgtus līgumus par sadarbību ar attiecīgo piegādātāju pārtikas produktu piegādes līguma izpildē, kā arī apņemas iesniegt minētos dokumentus (aktuālu sarakstu un noslēgto līgumu kopijas) pēc Pasūtītāja pieprasījuma;
3.1.5. Piegādātājs apņemas savlaicīgi informēt un vienoties ar Pasūtītāju par iespējamu piegādēs paredzētā produkcijas sortimenta maiņu, aizstājot Piedāvājumā iekļautos produktus ar ekvivalentiem (piem., vienu NPKS produktu var aizstāt pret citu NPKS) vai kvalitatīvi labākiem produktiem (LPIA prasībām atbilstošu produktu vai NPKS produktu var aizstāt ar BL prasībām atbilstošu produktu);
3.1.6. Piegādātājam Līguma darbības laikā jāuzkrāj un jāuzskaita rēķini, pavadzīmes un citi dokumenti, kas apliecina atbilstību Atklāta konkursa dokumentos izvirzītajiem zaļā publiskā iepirkuma kritērijiem;
3.1.7. Piegādātājs nodrošina Preces piegādi tās rūpnīcas izgatavotājas standarta iepakojumā, kas nodrošina pilnīgu Preces drošību pret iespējamajiem bojājumiem, to transportējot;
3.1.8. Piegādātājs piegādā Preci, kura derīguma termiņš uz piegādes brīdi ir ne mazāks kā 75 % (septiņdesmit pieci procenti) no ražotāja noteiktā kopējā Preces derīguma termiņa;
3.1.9. Piegādātājs nodrošina transportlīdzekļu, ar kuriem tiks nodrošināta Preces piegāde, atbilstību pārtikas apriti reglamentējošo normatīvo aktu prasībām;
3.1.10. Piegādātājs nodrošina, lai uz to produktu (Preču) iepakojuma, kuri atbilst nacionālās pārtikas kvalitātes shēmas prasībām, Preces piegādes brīdī ir atbilstoša norāde;
3.1.11. Piegādātājs garantē ievērot normatīvajos aktos noteiktās higiēnas un sanitārās prasības pārtikas apritē.
3.2. Pasūtītāja saistības:
3.2.1. Pasūtītājs pieņem Līguma noteikumiem un kvalitātes prasībām atbilstošu Preci;
3.2.2. Pasūtītājs apņemas veikt samaksu Piegādātājam par Preču piegādi Līgumā noteiktajā termiņā un kārtībā;
3.2.3. Pasūtītājs nodrošina Piegādātājam pienācīgus apstākļus Preces piegādei noteiktajā vietā, kā arī savlaicīgi veic Piegādātāja piegādātās Preces pieņemšanu;
3.2.4. Pasūtītājam ir tiesības papildus Piegādātāja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes, īpaši par:
3.2.4.1. to, vai Līguma izpildē tiek piegādāts Piedāvājumā norādītais BL, NPKS vai LPIA prasībām atbilstošs produktu īpatsvars;
3.2.4.2. to, vai Līguma izpildē tiek ievērots Zemkopības ministrijas izstrādāto vietējo augļu un dārzeņu pieejamības kalendārs (ja attiecas);
3.2.4.3. piegādātās Preces izcelsmi un kvalitāti, un to, vai piegādātā prece ir atbilstoši marķēta;
3.2.4.4. to, kā tiek izpildīti citi Līguma nosacījumi.

4. Preces pasūtīšanas, piegādes un saņemšanas kārtība

4.1. Prece tiek piegādāta pa daļām visā Līguma darbības laikā saskaņā ar Pasūtītāja ikreizēju pasūtījumu, Pasūtītājam nosakot Preces partijas sortimentu, daudzumu un piegādes datumu/laiku.
4.2. Pasūtītāja pārstāvis piesaka kārtējo Preču piegādes pasūtījumu pa tālruni: [•] vai elektroniski uz e-pastu [•] (pēc Pasūtītāja izvēles). 
4.3. Ja Piegādātājs konstatē, ka pasūtītā Prece nav pieejama pasūtījumā noteiktajā sortimentā un/vai daudzumā, tad Piegādātājam tas jāpaziņo Pasūtītājam ne vēlāk kā 2 (divas) stundas pēc pasūtījuma saņemšanas tādā pašā veidā, kādā tika saņemts pasūtījums.
4.4. Piegādātājs apņemas nodrošināt Pasūtītāju ar pieteikto Preces sortimentu un daudzumu, un vēlāk radušās pasūtījuma izpildīšanas grūtības nedod Piegādātājam tiesības atkāpties no pasūtījuma izpildīšanas.
4.5. Piegādātājs veic Preces piegādi 5 (piecu) darba dienu laikā pēc pasūtījuma saņemšanas uz Pasūtītāja adresi un līdz  pārstāvja norādītajai vietai. Par to Preču piegādi, kurām ir īss derīguma termiņš (piemēram, piens un piena produkti, gaļa, maize u.c.), Pasūtītājam ir tiesības veikt pasūtījumu 1 (vienu) darba dienu iepriekš, Līdzējiem par to vienojoties. 
4.6. Katru konkrēto Preces piegādi apliecina saskaņā ar normatīvajiem aktiem Piegādātāja sastādīta un Līdzēju parakstīta preču pavadzīme/rēķins, kurā norādīts Preces nosaukums, daudzums un cena atbilstoši Piegādātāja Piedāvājumā norādītajai Preces vienības cenai.
4.7. Pieņemot piegādāto Preci, Pasūtītāja pārstāvis pārbauda piegādāto Preču kvalitāti un daudzumu, to atbilstību pasūtījumam (sortiments, apjoms, kvalitāte, cena par vienību, u.tml.), pavadzīmei/rēķinam un Līgumam.
4.8. Prece skaitās nodota no brīža, kad Piegādātājs Pasūtītājam nodod Preci un Līdzēju pilnvarotie pārstāvji paraksta preču pavadzīmi/rēķinu, kurā precīzi norādīts piegādātās Preces nosaukums, daudzums un cena.
4.9. Ja Piegādātājs noteiktajā termiņā Preci (visu vai daļu no tās) nav piegādājis, piegādājis nekvalitatīvu vai Piedāvājumam neatbilstošu Preci, tiek sastādīts defektu akts, kurā Pasūtītāja pārstāvis norāda atklātos trūkumus. Ja konstatētie trūkumi ir pamatoti, tad Piegādātajam 24 (divdesmit četru) stundu laikā jāpiegādā trūkstošo Preci vai jānomaina Prece uz kvalitatīvu, Piedāvājumam atbilstošu Preci (skaitot no piegādes brīža, neņemot vērā, vai defektu akts tika sastādīts).
4.10. Ja, pieņemot Preci no Piegādātāja, Pasūtītājs konstatē iztrūkumu iesaiņojumā vai Preces bojājumu, grauzumus, vītumus vai kādus citus bojājumus, Pasūtītājs par to sastāda defektu aktu, piedaloties Piegādātāja pārstāvim. Piegādātājam jānovērš konstatētie trūkumi uzreiz. Ja konstatēto trūkumu novēršana uzreiz nav iespējama, tad šos trūkumus novērš pusēm savstarpēji vienojoties, Pasūtītāja noteiktajā termiņā.
4.11. Ja Preces defektu nebija iespējams atklāt pie pieņemšanas, bet tas tika konstatēts tikai atverot taru vai iepakojumu, vai uzsākot Preces sagatavošanu/lietošanu, tad pēc Pasūtītāja uzaicinājuma Piegādātājam nekavējoties (ne vēlāk kā 4 (četru) stundu laikā) jāierodas pie Pasūtītāja pārstāvja defektu akta sastādīšanai, vai, ja tas nav iespējams, iepriekš sniedzot operatīvo informāciju pa tālruni Piegādātāja atbildīgajai personai, Pasūtītājam ir tiesības sastādīt aktu bez Piegādātāja pārstāvja klātbūtnes.
4.12. Pasūtītājs, sastādot Līgumā noteiktos defektu aktus, tiesīgs Piegādātāja pārstāvja klātbūtnē vai, ja tas nav iespējams, bez šīs personas klātbūtnes, veikt foto fiksāciju un iegūtos fotoattēlus vēlāk pievienot minētajam aktam.
4.13. Ja Piegādātājs konstatētos trūkumus nenovērš Pasūtītāja noteiktajā termiņā pēc akta sastādīšanas un nosūtīšanas Piegādātāja pārstāvim, Pasūtītājs ir tiesīgs piemērot līgumsodu saskaņā ar Līguma 5.4. apakšpunktu.
4.14. Piegādātājs garantē atmaksāt Pasūtītājam par Preci samaksāto naudas summu vai apmainīt Preci pret atbilstošu Preci, bez atlīdzības novērst Preces neatbilstību vai veikt citas nepieciešamas darbības, ja Prece ir nekvalitatīva, bojāta, neatbilst Preces ražotāja standartiem, Preces ražotāja sniegtajiem paziņojumiem par Līgumā norādīto Preci, Atklātā konkursa Piedāvājumā norādītajām tehniskās specifikācijas prasībām, noteiktajam derīguma termiņam, Piegādātāja Piedāvājumā sniegtajam raksturojumam.
4.15. Pasūtītājam ir tiesības nepieņemt Piegādātāja piegādātās Preces, kas neatbilst pasūtījumam vai Līguma noteikumiem.
4.16. Prece Pasūtītājam tiek piegādāta Piegādātājam piederošā tarā. Papildus samaksa par taras lietošanu netiek pieprasīta. Pasūtītājs apņemas atgriezt taru Piegādātājam 10 (desmit) darba dienu laikā. Taras uzskaite tiek veikta, izdarot nepieciešamās atzīmes preču pavadzīmē/rēķinā. Piegādātājs garantē, ka atkārtoti izmantojamais Preču iepakojums bez samaksas tiks pieņemts no Pasūtītāja atpakaļ pēc iepakojumā esošo Preču izlietošanas.

5. Līdzēju atbildība

5.1. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
5.2. Piegādātājs ir atbildīgs par piegādājamo Preču kvalitāti, atbilstību Pasūtītāja pasūtījumam un spēkā esošajiem normatīvajiem aktiem.
5.3. Par Līguma 4.5. apakšpunktā minētā Preces piegādes termiņa kavējumu Pasūtītājs tiesīgs piemērot Piegādātājam līgumsodu 0,5 % (nulle, komats, piecu procentu) apmērā no nepiegādātās Preces summas par katru nokavēto dienu, bet ne vairāk kā 10 % (desmit procentu) apmērā no nepiegādātās Preces summas.
5.4. Par Preces piegādi, kas neatbilst Līguma noteikumiem, Piedāvājumam un/vai neatbilst normatīvo aktu prasībām, Pasūtītājs tiesīgs piemērot Piegādātājam līgumsodu 0,5 % (nulle, komats, piecu procentu) apmērā no Līgumcenas par katru šādu gadījumu, bet kopsummā ne vairāk kā 10 % (desmit procentus) no Līgumcenas.
5.5. Piegādātājs uzņemas atbildību par zaudējumiem, kas nodarīti Pasūtītājam vai trešajām personām saistībā ar Līguma noteikumu pārkāpumu, ja Piegādātājs tajos ir vainojams.
5.6. Ja Pasūtītājs neveic Preces apmaksu Līgumā noteiktajā termiņā, tad Piegādātājs var piemērot Pasūtītājam līgumsodu 0,5 % (nulle, komats, piecu procentu) apmērā no laikā nesamaksātās Preces summas par katru nokavēto dienu, bet ne vairāk kā 10 % (desmit procentu) apmērā no nesamaksātās summas.
5.7. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes un zaudējumu atlīdzības pienākuma. 
5.8. Gadījumā, ja Piegādātājs nepilda vai atsakās pildīt Līgumu, vai ja Līgums tiek izbeigts Piegādātāja vainas dēļ, Piegādātājs maksā Pasūtītājam vienreizēju līgumsodu 10 % (desmit procenti) apmērā no Līgumcenas.

6. Nepārvaramas varas apstākļi

6.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā. 
6.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc tā uzskata ir iespējama un paredzama tam Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.


7. Apakšuzņēmēju un personāla nomaiņas un jaunu apakšuzņēmēju piesaistes kārtība

7.1. Līguma izpildē Piegādātājs piesaista Piedāvājumā norādīto kontaktpersonu un apakšuzņēmējus.[footnoteRef:2] Piegādātājs ir atbildīgs par piesaistītās kontaktpersonas un apakšuzņēmēju veiktā darba atbilstību Līguma prasībām. [2:  Tagad un turpmāk slīprakstā attiecināms, ja tādus plāno iesaistīt. Ja apakšuzņēmēji netiek iesaistīti Līguma izpildē, tad pie līguma noslēgšanas slīprakstā attiecināmais ir dzēšams.
] 

7.2. Piegādātājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
7.3. Piedāvājumā (saskaņā ar iesniegto piedāvājumu Atklātā konkursā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
7.4. Piegādātājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē.
7.5. Pasūtītājs pieņem lēmumu atļaut vai atteikt Piegādātāja piedāvājumā norādīto kontaktpersonu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma (turpmāk – PIL) noteikumiem. Par pieņemto lēmumu Pasūtītājs rakstveidā paziņo Izpildītājam.
7.6. Pasūtītājs, lemjot par piedāvājumā norādītā personāla vai apakšuzņēmēja nomaiņu, ievēro PIL 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.

8. Līguma grozījumi

8.1. Līdzēji, savstarpēji vienojoties, ir tiesīgi izdarīt grozījumus Līgumā, ievērojot Līguma un PIL 61. panta noteikumus. Ikviens Līguma grozījums tiek noformēts rakstveidā un abu Līdzēju parakstīts. Jebkuri grozījumi Līgumā kļūst par Līguma neatņemamu sastāvdaļu.
8.2. Līguma izpildes laikā var tikt veiktas Līgumcenas izmaiņas, kas pamatotas ar izmaiņām normatīvajos aktos un/vai Preces apjoma izmaiņām.
8.3. Gadījumā, ja Prece netiek vairāk ražota, saskaņā ar Pasūtītāja pasūtījumiem var tikt piegādātas Preces, kas aizstāj Piegādātāja Piedāvājumā norādītās preces tikai tad, ja tās pēc veida iekļaujas preču grupā, pēc būtības ir aizstājamas, bet kvalitāte un cena ir līdzvērtīga ar aizstājamās Preces kvalitāti un cenu. Līdzēju pārstāvji iepriekš rakstveidā vienojas par šādu aizstājošu Preču piegādi.
8.4. Ja Līguma izpildes laikā ir radušies apstākļi, kas aizkavē Piegādātāja Līgumā noteikto saistību izpildi, Piegādātājam ir nekavējoties rakstveidā jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Piegādātāja paziņojuma saņemšanas Pasūtītājam ir jānovērtē situācija un ir tiesības pagarināt Piegādātāja saistību izpildes termiņu.
8.5. Lai nodrošinātu Pasūtītāja darbības nepārtrauktību, Līdzēji var vienoties par līguma termiņa pagarinājumu, ja jaunas iepirkuma procedūras rezultātu pieņemšana aizkavējas no Pasūtītāja neatkarīgu vai neparedzamu apstākļu dēļ (piemēram, iesniegti iesniegumi Iepirkumu uzraudzības birojam, nepieciešami precizējumi, procedūras pagarinājumu u.c.). Līguma termiņš šādā gadījumā var tikt pagarināts līdz brīdim, kad stājas spēkā jaunā iepirkuma līgums.

9. Līguma darbības pirmstermiņa izbeigšana

9.1. Līdzēji ir tiesīgi rakstiski vienojoties izbeigt Līgumu.
9.2. Līgums var tikt izbeigts pirms termiņa Līgumā noteiktajā kārtībā vai Līdzējiem savstarpēji vienojoties, vai Pasūtītājam vienpusēji atkāpjoties no Līguma PIL 64. pantā paredzētajos gadījumos un kārtībā vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3. Pasūtītājam ir tiesības vienpusēji izbeigt līgumu, rakstveidā paziņojot par to Piegādātājam vismaz 10 (desmit) dienas iepriekš, neizmaksājot Piegādātājam ar līguma laušanu radušos zaudējumus, ja:
9.3.1. Piegādātājs neievēro Līgumā noteiktos Preces piegādes un/vai nomaiņas termiņus un Piegādātāja nokavējums sasniedzis vismaz 2 (divas) darba dienas vai Piegādātāja nokavējums konstatēts vismaz 2 (divas) reizes neatkarīgi no kavēto dienu skaita;
9.3.2. tiek konstatēts, ka piegādātā Prece neatbilst Līguma noteikumiem, ir nekvalitatīva vai tiek konstatēti Preces slēptie defekti un šādi gadījumi konstatēti vismaz 2 (divas) reizes;
9.3.3. tiek konstatēts, ka Prece tika piegādāta neatbilstoši Līguma noteikumiem un/vai Piegādātāja Piedāvājumam un šādi gadījumi konstatēti vismaz 2 (divas) reizes;
9.3.4. tiek konstatēts, ka Prece un/vai pats piegādes process rada/var radīt draudus Pasūtītājam (piemēram, personu drošībai/veselībai);
9.3.5. Piegādātājs nevar nodrošināt Preču piegādi saskaņā ar Piedāvājumā norādītājām cenām visā Līguma spēkā esamības laikā un cenas palielinājums nav saskaņots ar Pasūtītāju;
9.3.6. Piegādātāja līgumsods ir sasniedzis 10 % (desmit procentus) no Līgumcenas;
9.3.7. Piegādātājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
9.3.8. Piegādātājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
9.3.9. ir pasludināts Piegādātāja maksātnespējas process vai iestājušies citi apstākļi, kas liegs Piegādātājam turpināt līguma izpildi saskaņā ar Līguma noteikumiem vai kas negatīvi ietekmē pasūtītāja tiesības, kuras izriet no Līguma.
9.4. Gadījumā, ja Līdzēji izbeidz Līgumu pirms Līgumā noteiktā termiņa, Pasūtītājs veic norēķinu ar Piegādātāju par pieņemtajām Precēm atbilstoši Precei noteiktajai cenai. Pasūtītājs ir tiesīgs no Piegādātājam izmaksājamās summas ieturēt aprēķināto līgumsodu un/vai zaudējumu atlīdzību.
9.5. Gadījumā, ja Pasūtītājs nokavē Preces samaksas termiņu par 30 (trīsdesmit) dienām, Piegādātājam ir tiesības rakstiski brīdināt Pasūtītāju par vienpusēju pirmstermiņa Līguma izbeigšanu. Ja Pasūtītājs 15 (piecpadsmit) darba dienu laikā neveic nokavēto maksājumu, tad Piegādātājs ir tiesīgs izbeigt Līgumu.

10. Līguma darbības laiks un pakalpojuma izpildes termiņi

10.1. Līgums stājas spēkā ar abpusēju parakstīšanas brīdi un ir spēkā līdz Līdzēju saistību pilnīgai izpildei.
10.2. [bookmark: _Ref83889691]Izpildītājs apņemas piegādāt Preces 24 (divdesmit četrus) mēnešus no Līguma spēkā stāšanās dienas vai līdz Līguma 2.2. punktā minētās Līgumcenas sasniegšanai, atkarībā, kurš no nosacījumiem iestāsies pirmais.

11. Citi noteikumi

11.1. Līguma noteikumi, kā arī Līguma noslēgšanas un izpildes gaitā Līdzēju saņemtā informācija un dokumenti no otras puses ir konfidenciāli. Līdzēji apņemas bez otra Līdzēja rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
11.2. Līdzējiem ir tiesības apstrādāt no otra Līdzēja iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
11.3. Visi paziņojumi vai dokumenti, kas attiecas uz Līguma noteikumu izpildi, sūtāmi uz Līgumā norādītajām Līdzēju adresēm vai nosūtāmi elektroniski e-adresē vai uz Līguma rekvizītos norādīto e-pasta adresi, vai nododami otram Līdzējam personīgi.
11.4. Paziņojums vai dokuments, kuru Līdzēji Līgumā minēto saistību izpildei nosūtījuši viens otram, izmantojot pasta pakalpojumus, uzskatāms par attiecīgajam Līdzējam paziņotu 7. (septītajā) dienā pēc tā nodošanas pastā vai nākamajā dienā, kad paziņojums vai dokuments nosūtīts elektroniski e-adresē vau uz Līguma rekvizītos norādīto e-pasta adresi.
11.5. Līdzēji rakstveidā 5 (piecu) darba dienu laikā informē viens otru par savu rekvizītu (nosaukuma, adreses, norēķinu rekvizītu un tml.) un Līdzēju pārstāvju maiņu. Šādā gadījumā atsevišķi Līguma grozījumi netiek gatavoti.
11.6. Jebkurus strīdus, kas rodas Līguma izpildes gaitā, Līdzēji risina savstarpēju sarunu vai sarakstes veidā. Gadījumā, ja Līdzēji nevar savstarpēji vienoties, strīds risināms tiesā Latvijas Republikas spēkā esošajos normatīvajos aktos noteiktajā kārtībā.
11.7. Gadījumos, kas nav paredzēti Līgumā, Līdzēji rīkojas saskaņā ar spēkā esošajiem normatīvajiem aktiem.
11.8. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem.
11.9. Līdzēju pārstāvji, kas ir atbildīgi par Līguma izpildi:
11.9.1. no Pasūtītāja puses: [•] (amats, vārds, uzvārds), tālruņa Nr. [•], e-pasta adrese: [•];
11.9.2. no Piegādātāja puses: [•] (amats, vārds, uzvārds), tālruņa Nr. [•], e-pasta adrese: [•].
11.10. Līgumam ir 1 (viens) pielikums, kas ir Līguma neatņemama sastāvdaļa: 1. pielikums –Tehniskais un finanšu piedāvājums uz [•] ([•]) lapām;
11.11. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.

